《七月七日晒书中庭得吴明卿书报谢》
明代·朱多炡

扪腹非经笥，中庭曝旧书。殷生惭半豹，楚使慰双鱼。

季曲存加饭，绸缪问卜居。欲知旋袖地，近得比园庐。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。